# Unió de Demòcrates "Per Lituània"

La Unió de Demòcrates "Per Lituània" (en lituà: Demokratų sąjunga „Vardan Lietuvos“; DSVL) és un partit polític de centreesquerra i ecologista de Lituània. Impulsat al 2022 per l'ex-Primer Ministre Saulius Skvernelis.

## Història

Saulius Skvernelis va ser nomenat Primer Ministre de Lituània el 22 de novembre de 2016, amb el suport de la Unió Lituana d'Agricultors i Verds i del Partit Socialdemòcrata, formant un cabinet de coalició. Tot i que va ser elegit per al Seimas a les eleccions de 2016 a la llista del LVŽS, Saulius era un candidat independent, i fruit dels conflictes amb el president del partit, Ramūnas Karbauskis, va fer especular que tenia la intenció de formar el seu propi partit polític. El 2019, el Centre de Registres va incloure al Partit Polític "Per la Pàtria" (Politinė partija „Tėvynės labui" ), que era el lema electoral de Skvernelis durant les eleccions presidencials de 2019, alimentant encara més l'especulació.
Al 2020 el LVŽS va perdre les eleccions perdent prop de la meitat dels seus diputats, provocant noves tensions internes pel paper que havia de tenir el partit com a líders d'oposició, alimentant encara més els rumors d'una escissió. Finalment, el 7 de setembre de 2021, Skvernelis i deu membres més van abandonar el grup parlamentari per formar el grup Demòcrates – Per Lituània (Demokratai – vardan Lietuvos). Van assenyalar la seva oposició a la postura agressiva de l'oposició del partit i van manifestar el seu interès a treballar com una oposició constructiva. Els parlamentaris independents, anteriorment socialdemòcrates, Algirdas Butkevičius i Domas Griškevičius també es van unir al grup, augmentant la representació a 13 diputats.
El grup va anunciar la seva intenció de reorganitzar-se en un partit polític, fet que va provocar que nombroses seccions del LVŽS, així com els alcaldes de Lazdijai, Šilutė i Neringa abandonessin el partit i declaressin la seva intenció d'unir-s'hi. També s'hi van unir l'antic ministre de Medi Ambient Kęstutis Mažeika i el comissari europeu Virginijus Sinkevičius. Així, el partit es va fundar el 29 de gener de 2022, en una conferència fundacional a Palanga.
A les eleccions europees de 2024, el partit va aconseguir prop del 6% i un eurodiputat, el qual s'integraria al grup dels Verds/ALE. Posteriorment, a les eleccions legislatives el partit aconseguiria el 9.40% i 14 diputats, participant del nou govern de coalició amb l'Alba de Nemunas i els Socialdemòcrates, encapçalat pel socialdemòcrata Gintautas Paluckas.

## Resultats electorals
### Seimas

| Any | Líder | Vots | % | Escons | +/– | Govern |
| 2024 | Saulius Skvernelis | 114,792 | 9.40 (#4) | 14 / 141 | Nou | Coalició |

### Eleccions municipals

| Any | Vots | % | Regidors | Alcaldes | +/– |
| 2023 | 78,052 | 6.68 (#5) | 124 / 1.498 | 5 / 60 | |

### Parlament Europeu

| Any | Líder | Vots | % | Escons | +/– | Grup |
| 2024 | Virginijus Sinkevičius | 40,351 | 5.95 (#5) | 1 / 11 | Nou | Verds/ALE |

## Referències

* ↑ «Steigiama Demokratų sąjunga „Vardan Lietuvos“, pirmininku išrinktas ekspremjeras S. Skvernelis - Verslo žinios» (en lituà). [Consulta: 26 gener 2025].
* ↑ «Įrašas apie partiją „Tėvynės labui“ užminė mįslę: naujos jėgos gimimas ar gudri strategija?» (en lituà), 27-08-2019. [Consulta: 26 gener 2025].
* ↑ Baltrukevičius, Matas. «Matas Baltrukevičius: Kodėl Skvernelio ir Karbauskio sąjunga gali žlugti?» (en lituà). [Consulta: 26 gener 2025].
* ↑ «Meilė baigėsi – Skvernelis palieka „valstiečius“ ir kuria savo frakciją» (en lituà), 07-09-2021. [Consulta: 26 gener 2025].
* ↑ «Prie Skvernelio politinės jėgos nusprendė jungtis ir Lazdijų rajono „valstiečiai“ kartu su mere Miškiniene» (en lituà), 02-12-2021. [Consulta: 26 gener 2025].
* ↑ «Skvernelis su bendražygiais steigia naują partiją: Palanga pasirinkta neatsitiktinai» (en lituà). [Consulta: 26 gener 2025].
* ↑ «Three takeaways from Lithuania’s EP election» (en anglès), 11-06-2024. [Consulta: 26 gener 2025].
* ↑ «El Parlamento de Lituania aprueba como primer ministro al socialdemócrata Gintautas Paluckas» (en castellà). Europa Press, 21-11-2024. [Consulta: 4 febrer 2025].